Diari Oficial de la Generalitat Valenciana


Sumari del DOGV 3726, del 07-04-2000 (2000/2146)

RESOLUCIÓ de 14 de març de 2000, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre el Consell Superior d'Esports, la Conselleria de Cultura, Educació i Ciència i l'Ajuntament de València per a despeses de gestió, i d'equipament i infraestructures, al Centre Especialitzat de Tecnificació Esportiva de Pilota de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/2146


Data del document
:   24-03-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * València
    * instal·lació esportiva
    * cooperació administrativa
    * administració local

RESOLUCIÓ de 14 de març de 2000, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre el Consell Superior d'Esports, la Conselleria de Cultura, Educació i Ciència i l'Ajuntament de València per a despeses de gestió, i d'equipament i infraestructures, al Centre Especialitzat de Tecnificació Esportiva de Pilota de València. [2000/F2146]
  
Subscrit, després de la tramitació prèvia reglamentària, entre el Consell Superior d'Esports, la Conselleria de Cultura, Educació i Ciència i l'Ajuntament de València, el dia 16 de desembre de 1999, un conveni de col·laboració per a despeses de gestió, i d'equipament i infraestructures, al Centre Especialitzat de Tecnificació Esportiva de Pilota de València, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0182/2000, i que figura com a annex d'aquesta resolució.
  
València, 14 de març de 2000.- La sotssecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Consell Superior d'Esports, la Conselleria de Cultura, Educació i Ciència i l'Ajuntament de València per a despeses de gestió, i d'equipament i infraestructures, al Centre Especialitzat de Tecnificació Esportiva de Pilota de València
  
Madrid, 16 de desembre de 1999
  
Reunits
  
D'una part, el senyor Francisco Villar García-Moreno, secretari d'estat president del Consell Superior d'Esports, que intervé en nom i representació del citat organisme, d'acord amb el Reial Decret 286/1999, de 22 de febrer, sobre estructura orgànica i funcions del Consell Superior d'Esports, i d'adequació de l'organisme a la Llei 6/1997, de 14 d'abril, d'Organització i Funcionament de l'Administració General de l'Estat, i de conformitat amb l'article 6 en relació amb la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
D'altra part, el senyor Manuel Tarancón Fandos, conseller de Cultura, Educació i Ciència de la Generalitat Valenciana, facultat per a aquest acte en virtut de les atribucions que li confereix la Llei 5/1983, de 30 de desembre, de Govern Valencià, i especialment autoritzat per a la subscripció del present conveni per acord del Govern Valencià de 16 de desembre de 1999, d'acord amb l'article 54.bis de la Llei d'Hisenda Pública de la Generalitat Valenciana, segons la redacció efectuada per l'article 12 de la Llei 3/1996, de 30 de desembre, de Mesures de Gestió i Organització de la Generalitat Valenciana, i amb l'article 21.f) de la Llei 5/1983, de 30 de desembre, de Govern.
  
I d'altra part, la senyora Rita Barberá Nolla, alcaldessa presidenta de l'Ajuntament de València, en nom i representació de l'ajuntament, autoritzada per a la subscripció del present conveni per acord del Ple de la citada corporació de 3 de desembre de 1999, i assistida pel secretari de l'ajuntament, Vicent Miquel i Diego.
  
Que actuen en virtut de les competències que cada un té i estan legitimats per a la firma del conveni,
  
Exposen
  
I. El desenrotllament de l'esport ha entrat en un procés de tecnificació que exigeix aplicar en tots els nivells i àmbits unes bases científiques i tècniques rigoroses.
  
Per a arribar a crear una elit esportiva, cal disposar d'un context idoni per al desenrotllament i perfeccionament dels esportistes, així com d'instal·lacions i mitjans tècnics, científics, pedagògics i, en particular, d'aquelles condicions que incideixen en la millora de les prestacions esportives.
  
II. L'administració general de l'estat és competent en aquelles matèries que afecten els interessos generals de l'esport en l'àmbit estatal o que superen l'àmbit territorial d'una comunitat autònoma.
  
No obstant això, es consagra el principi de cooperació entre l'estat i les comunitats autònomes en l'exercici de les seues respectives competències a fi d'aconseguir una major eficàcia en la coordinació interadministrativa i, per això, una major eficàcia en la utilització conjunta dels fons públics en l'esport.
  
Un objectiu prioritari de la Llei de l'Esport és el suport, en tots els ordres, als esportistes d'alt nivell. Així es recull en l'article 6, apartat 1, de la mencionada llei: «L'esport d'alt nivell es considera d'interés per a l'estat, atés que constitueix un factor essencial en el desenrotllament esportiu, per l'estímul que suposa per al foment de l'esport de base, en virtut de les exigències tècniques i científiques de la seua preparació, i per la seua funció representativa d'Espanya en les proves o competicions esportives oficials de caràcter internacional». I en l'apartat 2: «L'administració general de l'estat, en col·laboració amb les comunitats autònomes, quan siga procedent, procurarà els mitjans necessaris per a la preparació tècnica i el suport científic i mèdic dels esportistes d'alt nivell, així com la seua incorporació al sistema educatiu i la seua plena integració social i professional».
  
III. D'acord amb la base sisena, punt set, de l'Ordre de 23 de gener de 1998 (BOE de 29 de gener de 1998), reguladora de la concessió d'ajudes i subvencions a càrrec de crèdits pressupostaris del Consell Superior d'Esports, podran sol·licitar ajudes els centres d'alt rendiment o de tecnificació esportiva, la titularitat o gestió dels quals corresponga a les comunitats autònomes, corporacions locals o altres entitats públiques, que es troben classificats com a tals pel Consell Superior d'Esports i després de la subscripció d'un conveni de col·laboració entre aquest i l'entitat titular de la instal·lació.
  
IV. El Centre Especialitzat de Tecnificació Esportiva de Pilota de València, situat a les instal·lacions del Parc Esportiu de Natzaret, propietat de l'Ajuntament de València, fou qualificat com a centre especialitzat de tecnificació esportiva (CETE) per la Resolució de 20 de maig de 1998 de la Direcció General d'Esports del Consell Superior d'Esports (BOE número 138, de 10 de juny).
  
En l'àmbit de les respectives competències que la legislació vigent confereix al Consell Superior d'Esports, a la Generalitat Valenciana i a l'Ajuntament de València, aquestes institucions estan interessades a col·laborar en el funcionament del Centre Especialitzat de Tecnificació Esportiva de Pilota.
  
En conseqüència, i per a regular aquesta col·laboració, les institucions firmants subscriuen el present acord, que se subjectarà a les següents
  
Clàusules
  
Primera. Objecte
  
L'objecte del present conveni és regular la col·laboració entre el Consell Superior d'Esports, la Conselleria de Cultura, Educació i Ciència de la Generalitat Valenciana i l'Ajuntament de València per al funcionament del Centre Especialitzat de Tecnificació Esportiva de Pilota, amb la finalitat de desenrotllar en aquest centre el perfeccionament i la tecnificació dels esportistes que puguen tindre un futur en l'alta competició.
  
Segona. Actuacions que corresponen al Consell Superior d'Esports
  
El Consell Superior d'Esports es compromet:
  
A atorgar una subvenció a la Generalitat Valenciana per un import màxim de 67.578.405 Pessetes, equivalents a 66.862,597 euros, a fi de col·laborar en el finançament de les despeses d'adquisició de l'equipament esportiu.
  
Tercera. Actuacions que corresponen a la Conselleria de Cultura, Educació i Ciència
  
La Generalitat Valenciana es compromet:
  
1. A destinar els fons aportats pel Consell Superior d'Esports a la finalitat prevista en la sol·licitud de subvenció, vetlant pel compliment dels criteris bàsics de funcionament del centre.
  
2. A justificar la inversió dels fons percebuts.
  
Quarta. Finançament i pagament
  
A) Les subvencions concedides pel Consell Superior d'Esports per a col·laborar en les despeses d'explotació i inversions necessàries per a la prestació de serveis per part del centre es materialitzaran d'acord amb la següent proposta:
  
Exercici 1999
  
Despeses d'inversió
  
Aplicació pressupostària:43-382.877-N.449-08.
  
Quantia màxima: 03.623.117 pessetes, 66.862,597 euros.
  
El pagament de la subvenció atorgada pel Consell Superior d'Esports es farà efectiu a partir de la subscripció del present conveni, després del compliment dels requisits exigits per al pagament de subvencions per la normativa pressupostària estatal.
  
B) Per part de la Conselleria de Cultura, Educació i Ciència, 5.000.000 de pessetes, a càrrec de l'aplicació pressupostària 48.70.118.36.4, línia 4.02, per a despeses corrents, i 336.000 pessetes a càrrec de l'aplicació 50.49.981.34.9, línia 7.02, per a equipament esportiu, en l'any 1999.
  
Les aportacions de la Conselleria de Cultura, Educació i Ciència s'efectuaran en concepte de subvenció a favor de la Federació de Pilota de la Comunitat Valenciana, per al finançament del programa de tecnificació de pilota que es desenrotlle en el Centre Especialitzat de Tecnificació Esportiva de Pilota de València. A l'efecte, les dues entitats subscriuran un conveni de col·laboració on es plasmaran ?entre altres aspectes- la forma de lliurament de les subvencions i la forma i terminis de justificació, segons disposa el Text Refós de la Llei d'Hisenda Pública de la Generalitat Valenciana.
  
Cinquena. Comissió tècnica
  
Per a l'aplicació, seguiment i desenrotllament del present conveni, es crea una comissió tècnica amb la següent composició, funcions i règim de funcionament:
  
a) Composició:
  
Estarà integrada per cinc membres:
  
- El director general d'Esports del Consell Superior d'Esports o persona en qui delegue.
  
- Un representant del Consell Superior d'Esports pertanyent a la Sotsdirecció General d'Alta Competició.
  
- El director general de l'Esport de la Generalitat Valenciana o persona en qui delegue.
  
- El regidor d'Esports de l'Ajuntament de València o persona en qui delegue.
  
- El director del centre.
  
La comissió tècnica podrà comptar amb l'assessorament de tècnics i especialistes per al millor compliment de les seues funcions.
  
b) Seran funcions de la comissió tècnica:
  
- Proposar els objectius que perseguirà el centre.
  
- Proposar les mesures necessàries per a la direcció i compliment dels objectius.
  
- Realitzar el seguiment de les activitats del centre i dels esportistes que hi haja allotjats.
  
- Conéixer els programes d'inversió del centre.
  
- Altres que es deriven del present conveni.
  
c) Funcionament:
  
La Comissió Tècnica es reunirà, com a mínim, una vegada a l'any i totes les vegades que calga a petició de qualsevol de les parts, i celebrarà les seues reunions a la seu del Centre.
  
Sisena. Criteris de funcionament del centre
  
Les federacions esportives que realitzen activitats al centre, tant amb esportistes residents com en activitats temporals, aportaran al seu càrrec la contractació dels tècnics necessaris per a les activitats que aquestes planifiquen. Així mateix, se sotmetran a les normes de règim intern del centre.
  
Setena. Duració
  
El present conveni entrarà en vigor l'endemà de la firma per les duos parts. A partir de la subscripció, la vigència serà fins al 31 de desembre de 1999.
  
Huitena. Resolució
  
Serà causa de resolució del present conveni el mutu acord entre les parts, així com la denúncia de l'incompliment de qualsevol de les clàusules per mitjà de preavís comunicat de forma fefaent en el termini d'un mes des que haja sigut detectat.
  
Novena. Naturalesa
  
Les possibles qüestions litigioses o controvèrsies a què puga donar lloc l'aplicació, interpretació, modificació, efectes i resolució del present conveni, seran resoltes de conformitat amb la Llei 29/1998, de 13 de juliol, Reguladora de la Jurisdicció Contenciosa Administrativa.
  
I com a mostra de conformitat, les parts subscriuen el present conveni per quadruplicat i a un sol efecte, al lloc i la data indicats a l'encapçalament.
  
El secretari d'estat president del Consell Superior d'Esports,
  
FRANCISCO VILLAR GARCÍA-MORENO
  
El conseller de Cultura, Educació i Ciència,
  
MANUEL TARANCÓN FANDOS
  
L'alcaldessa de València,
  
RITA BARBERÁ NOLLA